**Matthew Stuart "Matty" Cash** (s. 7. elokuuta 1997 Slough, Englanti) on englantilais-puolalainen jalkapalloilija, joka edustaa Englannin Valioliigassa pelaavaa Aston Villaa. Pelipaikaltaan Cash on oikea laitapuolustaja, mutta aiemmin urallaan pelannut myös keskikentällä.

Seurajoukkueura
---------------

### Alkuvaiheet

Cash on Wycombe Wanderersin kasvatti. Vuonna 2014 hän teki ensimmäisen ammattilaissopimuksensa Nottingham Forestin kanssa, ja miesten tasolla Cash debytoi 8. maaliskuuta 2016 Carlisle Unitedia vastaan pelatessaan lainalla Englannin kakkosliigaseura Dagenham & Redbridgessa. Neljän päivän kuluttua debyytistään Cash teki myös ammattilaisuransa ensimmäisen maalin Dagenhamin riveissä hänen toisessa ammattilaisottelussaan Hartlepool Unitedia vastaan. Kaikkiaan hän pelasi Dagenham & Redbridgessa kevään 2016 aikana 12 kakkosliigan ottelua, joissa sekä teki että syötti kolme maalia.

### Nottingham Forest

Cash teki Nottinghamin Forestin edustusjoukkueen kanssa 5. elokuuta 2016 vuoteen 2019 ulottuvan jatkosopimuksen, ja 3. maaliskuuta 2017 Cash pidensi jatkosopimustaan vuoteen 2021 asti ulottuvaksi. Ensimmäisen maalinsa Nottinghamin riveissä Cash teki 24. helmikuuta 2018 pelatussa Englannin mestaruussarjan ottelussa Queens Park Rangersia vastaan.

Kauden 2019–2020 päätteeksi Cash äänestettiin Nottingham Forestin kauden parhaaksi pelaajaksi. Hän pelasi Nottinghamissa neljän kauden aikana 129 mestaruussarjan ottelua, joissa hän teki 11 ja syötti 13 maalia.

### Aston Villa

Aston Villa tiedotti 3. syyskuuta 2020 hankkineensa Cashin Nottinghamista viiden vuoden sopimuksella. Siirtosumman kerrottiin olevan noin 16 miljoonaa euroa. Kolmen ensimmäisen Villa-kautensa aikana hän on pelannut Valioliigassa 92 ottelua, joissa hän on tehnyt neljä maalia ja antanut kuusi maalisyöttöä. Hänet valittiin Aston Villan kauden pelaajaksi 2022–2023.

Maajoukkueura
-------------

Englantilaissyntyinen Cash oli englantilaisen, itsekin jalkapalloilijana alasarjatasolla uraa tehneen isänsä Stuart Cashin ja puolalaiset sukujuuret omaavan äitinsä Barbaran kautta oikeutettu edustamaan maajoukkuetasolla Englannin lisäksi myös Puolaa saatuaan Ison-Britannian kansalaisuuden lisäksi myös Puolan kansalaisuuden lokakuussa 2021.

Puolan maajoukkueessa Cash teki debyyttinsä 12. marraskuuta 2021 MM-karsintaottelussa Andorraa vastaan tultuaan vaihdosta kentälle Przemysław Frankowskin tilalle 63. minuutilla. Ensimmäisen maaottelumaalinsa hän teki Kansojen liigan ottelussa Alankomaita vastaan kesäkuussa 2022. Hän pelasi täyden ajan Puolan kaikissa neljässä ottelussa MM-kilpailuissa 2022. Hän on pelannut maaliskuun 2024 loppuun mennessä 15 maaottelua.

Lähteet
-------

1. 1 2  Rodwell, Abi: Matty Cash: From toy store to Poland international *bbc.com*.  12.11.2021. BBC. Viitattu 15.11.2021.
2. ↑  Dagenham & Redbridge vs. Carlisle United - 8 March 2016 *soccerway.com*.  8.3.2016. Viitattu 15.11.2021.
3. ↑  Hartlepool United vs. Dagenham & Redbridge - 12 March 2016 *soccerway.com*.  12.3.2016. Viitattu 15.11.2021.
4. 1 2 3 4 5  Matty Cash - Player profile *transfermarkt.com*. Transfermarkt. Viitattu 28.3.2024.
5. ↑  Cash signs new contract *nottinghamforest.co.uk*.  5.8.2016. Nottingham Forest FC. Viitattu 15.11.2021.
6. ↑  Harris, Alex: Done Deal: Chelsea target Matty Cash extends Nottingham Forest contract *dailystar.co.uk*.  4.3.2017. Reach PLC. Viitattu 15.11.2021.
7. ↑  Cooper, Barry & Clapson, Sara: RELIVE Nottingham Forest v QPR at Loftus Road - Reds win 5-2 thanks to Lee Tomlin double and goals from Joe Lolley, Matty Cash and Ben Brereton *nottinghampost.com*.  24.2.2018. Reach PLC. Viitattu 15.11.2021.
8. ↑  Cash wins player of the season award *nottinghamforest.co.uk*.  12.8.2020. Nottingham Forest FC. Viitattu 15.11.2021.
9. ↑  Villa announce Cash arrival *avfc.co.uk*.  3.9.2020. Aston Villa FC. Viitattu 15.11.2021.
10. ↑  Ridley, Nathan: Aston Villa's Matty Cash applies for Poland passport to make international breakthrough *mirror.co.uk*.  21.9.2021. Reach PLC. Viitattu 15.11.2021.
11. ↑  Matty Cash: Aston Villa defender poised to play for Poland *bbc.com*.  26.10.2021. BBC. Viitattu 15.11.2021.
12. ↑  Andorra-Poland *uefa.com*.  12.11.2021. UEFA. Viitattu 15.11.2021.

Aston Villa – Englannin Valioliiga

* 1 Martínez
* 2 Cash
* 3 Carlos
* 4 Konsa
* 5 Mings
* 6 Luiz
* 7 McGinn
* 8 Tielemans
* 9 Traoré
* 10 Buendía
* 11 Watkins
* 12 Digne
* 14 Torres
* 15 Moreno
* 16 Chambers
* 17 Lenglet
* 19 Diaby
* 22 Zaniolo
* 23 Coutinho
* 24 Durán
* 25 Olsen
* 30 Hause
* 31 Bailey
* 32 Dendoncker
* 41 Ramsey
* 44 Kamara
* 47 Iroegbunam
* Manageri Emery


Puolan joukkue – Jalkapallon MM-kilpailut 2022
1 Szczęsny |
2 Cash |
3 Jędrzejczyk |
4 Wieteska |
5 Bednarek |
6 Bielik |
7 Milik |
8 D. Szymański |
9 Lewandowski |
10 Krychowiak |
11 Grosicki |
12 Skorupski |
13 Kamiński |
14 Kiwior |
15 Glik |
16 Świderski |
17 Żurkowski |
18 Bereszyński |
19 S. Szymański |
20 Zieliński |
21 Zalewski |
22 Grabara |
23 Piątek |
24 Frankowski |
25 Gumny |
26 Skóraś |
Valmentaja Michniewicz



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Puola

 |

 |